PolyAgent/wiki_georgian_en_parallel_20231101 huggingface dataset:
ველისციხე (გურჯაანის მუნიციპალიტეტი)

ველისციხე (გურჯაანის მუნიციპალიტეტი)
ველისციხე — სოფელი საქართველოში, გურჯაანის მუნიციპალიტეტში, ალაზნის ვაკეზე, მდინარე ჭერმისხევის ნაპირას. თელავი-ბაკურციხის საავტომობილო გზაზე. თემის ცენტრი. ზღვის დონიდან 380 მეტრი, გურჯაანიდან 11 კილომეტრი. 2014 წლის აღწერის მონაცემებით სოფელში ცხოვრობს 4508 ადამიანი.
ისტორია
სოფელი წარმოადგენს კახეთის ერთ-ერთ უძველეს და დიდ დასახლებას. იგი მდებარეობდა აღმოსავლეთისკენ მიმავალ მნიშვნელოვან მაგისტრალზე (ხორნაბუჯი-ველისციხე-ჭერემი-უჯარმა), ამასთან ველისციხე შიდა და გარე კახეთის დამაკავშირებელი უმოკლესი გზის (ველისციხე-ჭერემი-ჩაილურის) ჩამკეტი იყო ალაზნის ველზე. ველისციხე, ისევე როგორც უძველესი დიდი მაგისტრალის სხვა პუნქტები (ჭერემი, უჯარმა, ხორნაბუჯი) ალბანეთის დასავლური ტერიტორიების ქართულთან ინტეგრაციის პროცესისათვის მნიშვნელოვან სტრატეგიულ ობიექტს წარმოადგენდა. ველისციხე საისტორიო წყაროებში პირველად მოიხსენიება V საუკუნეში. ჯუანშერის მიხედვით, სპარსთა მეფე ხოსრომ, როგორც მნიშვნელოვანი გზის ორი მთავარი პუნქტი, ჭერმის ციხესთან ერთად ველისციხეც შემუსრა. ჟამთააღმწერლის მიხედვით, ლაშა გიორგიმ „სოფელსა — ველისციხესა იხილა ქალი ლამაზი“, რომელიც წაჰგვარა ქმარს და სასახლეში მიიყვანა. მისგან ლაშას შეეძინა ვაჟი — დავითი, შემდგომში დავით ულუდ წოდებული. ეპარქიულად ველისციხე თავდაპირველად შედიოდა ჭერემის საეპისკოპოში, ხოლო მისი მოშლის შემდეგ — ალავერდის ეპარქიაში. კახეთის სამეფოს წარმოქმნის შემდეგ, ველისციხის ყმა-მამულის მნიშვნელოვან ნაწილს საკუთარი მოურავების მეშვეობით, უშუალოდ კახეთის დედოფალი განაგებდა. XVll-XVlll საუკუნეში, ველისციხეში დასავლეთ საქართველოდან ჩამოსახლების ინტენსიური პროცესი მიდიოდა. 1812 წლის კახეთის აჯანყების დროს, კახელები თავდაპირველად შილდასთან, ხოლო შემდეგ ველისციხესთან, ე. წ. ფაფრის მინდორზე შეებნენ რუს დამპყრობლებს. ველისციხესთან ბრძოლაში ქართველებმა ალექსანდრე ბატონიშვილის მეთაურობით, დიდად აზარალეს რუსები და გამარჯვება მოიპოვეს. ამ გამარჯვებამ განაპირობა სოფელ ნუკრიანთან გამართულ ბრძოლაში ისევ ქართველთა წარმატება, რასაც მოჰყვა ქიზიყიდან რუსების დროებითი გაძევება. XlX-XX საუკუნეების მიჯნაზე ველისციხეში უმოგზაურია გერმანელ მოგზაურს და მეცნიერს ედუარდ აიხველდს, რომელიც ველისციხეს იხსენიებს, როგორც დიდ სოფელს, რომელიც ადრე გამაგრებული იყო. აქ განსაკუთრებით მევენახეობა და მემინდვრეობა იყო განვითარებული. ფუნქციონირებდა წყლის წისქვილების მთელი სისტემა.
დემოგრაფია
იხილეთ აგრეთვე
ველისციხის კვირაცხოვლის ეკლესია
ველისციხის ღვთისმშობლის ეკლესია
ველისციხის ციხე-დარბაზი
ველისციხის წმინდა ბარბარეს ეკლესია
ველისციხის წმინდა მარიამის ეკლესია
მამისაანთ საყდარი
ლიტერატურა
სქოლიო
გურჯაანის მუნიციპალიტეტის სოფლები
სარძევეები

სარძევეები, სარძევე ჭურჭლები — მცენარის ჭურჭლები (მილები, უჯრედები), რომლებიც შეიცავენ რძეწვენს (ლატექსს) აქვს რძიანასებრთა, რთულყვავილოვანთა, ღვედკეცისებრთა და სხვა ოჯახის ზოგიერთ მცენარეს. სარძევეები ორგვარია:დანაწევრებული და დაუნაწევრებელი. დანაწევრებული სარძევეები წარმოიქმნება სარძევე უჯრედებს შორის ტიხრების გახსნით; დაუნაწევრებელი სარძევეები — ინიციალური სარძევე უჯრედების გაზრდით და დატოტვით. ცოცხალ სარძევეებს აქვს ციტოპლაზმის კედლისპირული შრე, მრავალი ბირთვი, ცელულოზოვანი გარსი და ცოცხალი უჯრედის ყველა სხვა სტრუქტურა. სარძევეები მცენარის თითქმის ყველა ორგანოშია და ქმნის მთლიან სისტემას, თუმცა ზოგს (ჭანჭყატი, ევკომია) რძეწვენი უგროვდება ცალკეულ წაგრძელებულ უჯრედში. სარძევეების ფიზიოლოგიური როლი ჯერ კიდევ არ არის დადგენილი. ფიქრობენ, რომ სარძევეებში გროვდება ნივთიერებათა ცვლის პროდუქტები.
ლიტერატურა
მცენარეთა მორფოლოგია
აფხაზეთის ხმა (გაზეთი)

აფხაზეთის ხმა (გაზეთი)
აფხაზეთის ხმა — ქართული გაზეთი, საქართველოს კომუნისტური პარტიის აფხაზეთის საოლქო კომიტეტის, აფხაზეთის ასსრ-ის უმაღლესი საბჭოსა და მინისტრთა საბჭოს ორგანო.
ისტორია
დაარსდა 1937 წლის 5 სექტემბერს სოხუმში „საბჭოთა აფხაზეთის“ სახელწოდებით, 1990 წლის N 232–დან გაზეთი აგრძელებს ნუმერაციას სახელწოდებით „აფხაზეთის ხმა“. გაზეთი აშუქებს აფხაზეთის საზოგადოებრივ-პოლიტიკურ და კულტურულ ცხოვრებას. სოხუმის ოკუპაციის შემდეგ 1993 წლის ოქტომბრიდან, დროებით, გამოიცემა თბილისში. სხვადასხვა დროს გაზეთის რედაქტორები იყვნენ: გ. მერკვილაძე, ხ. ახალაია, გ. წირღვავა, თ. ჩოჩია.
გაზეთი „საბჭოთა აფხაზეთი“ (1937-1990)
საქართველოს კომუნისტური პარტიის (ბ) აფხაზეთის საოლქო კომიტეტის, სოხუმის ქალაქკომის, აფხაზეთის ასსრ ცაკისა და სოხუმის ქალაქის საბჭოს ორგანო.
თემატიკა: საზოგადოებრივ-პოლიტიკური
პერიოდულობა: ყოველდღიური
რედაქტორი: ვ. ხატიაშვილი (1938); ს. ჭოლოკავა (1938, 1939-43); კ. აქუბარდია (1939); თ. ქუჩულორია (1939); გ.მერკვილაძე (1943 წლიდან)
დაბეჭდილია: აფხაზეთის სახელგამის სტამბა
ფიზიკური აღწერა: 4 გვ.
ენა: ქართული
გაზეთი „აფხაზეთის ხმა“ (1990-2005)
აფხაზეთის ავტონომიური რესპუბლიკის უმაღლესი საბჭო და მინისტრთა საბჭო.
თემატიკა: საზოგადოებრივ-პოლიტიკური
პერიოდულობა: ყოველკვირეული
რედაქტორი: ნოდარ მიქაძე
გამომცემლობა: სამშობლო
ენა: ქართული
გაზეთი „აფხაზეთის ხმა“ 2005 წელს გაუქმდა ადრე არსებული საინფორმაციო პოლიტიკის დეპარტამენტის ხელმძღვანელის წარდგენით. ეს დეპარტამენტი კი იმავე წელს გადაკეთდა აფხაზეთის მედიაცენტრად. გაუქმებული „აფხაზეთის ხმის“ ბაზაზე შეიქმნა გაზეთი „აფხაზეთის ახალი ხმა“, მაგრამ 3-4 ნომრის გამოსვლის შემდეგ მან არსებობა შეწყვიტა.
იხილეთ აგრეთვე
სოვეტსკაია აბხაზია
აფსნი ყაფში
ლიტერატურა
ენციკლოპედია „საქართველო“, ტ. 1, გვ. 254, თბ., 1997.
რესურსები ინტერნეტში
გაზ. „აფხაზეთის ხმა“ (საქართველოს პარლამენტის ეროვნული ბიბლიოთეკა)
გაზ. „საბჭოთა აფხაზეთი“ (საქართველოს პარლამენტის ეროვნული ბიბლიოთეკა)
სქოლიო
ქართულენოვანი გაზეთები
საქართველოს გაზეთები
წნორი (მრავალმნიშვნელოვანი)

წნორი (მრავალმნიშვნელოვანი)
საკუთარი სახელი წნორი შეიძლება აღნიშნავდეს:
წნორი — ქალაქი საქართველოში
წნორი — მცენარე ტირიფისებრთა ოჯახისა
მარკ’ანტონიო ინგეგნერი

მარკ’ანტონიო ინგეგნერი (დ. 1547, ვერონა — გ. 1 ივლისი, 1592, კრემონა) — იტალიელი კომპოზიტორი. მასზე ცოტა რამ არის ცნობილი. სავარაუდოდ, მას ჰყავდა ოჯახი ვენეციაში და სწავლობდა ჩიპრიანო დე რორესთან პარმაში და ვინჩენზო რუფოსთან ვერონაში. განთქმულია როგორც კლაუდიო მონტევერდის მასწავლებელი.
რესურსები ინტერნეტში
Video recording of Ingegneri's motet 'O bone Jesu'
იტალიელი კომპოზიტორები
რენესანსის კომპოზიტორები
დაბადებული 1547
გარდაცვლილი 1 ივლისი
გარდაცვლილი 1592
ჩაიანტის პროვინცია

ჩაიანტის პროვინცია — პროვინცია ბოლივიაში, პოტოსის დეპარტამენტის ჩრდილოეთ ნაწილში. დედაქალაქია კოლკეჩაკა.
ჩაიანტა ერთ-ერთია პოტოსის დეპარტამენტის თექვსმეტი პროვინციიდან. დასავლეთით ესაზღვრება ორუროს დეპარტამენტი, აღმოსავლეთით — ჩუკისაკის დეპარტამენტი. ჩრდილოეთიდან სამხრეთისკენ გადაჭიმულია 100 კმ-ზე, აღმოსავლეთიდან დასავლეთისკენ 125 კმ-ზე, ხოლო მთლიანი ფართობი 4 969 კმ²-ს შეადგენს.
მოსახლეობა
1992 წლის აღწერისას, მოსახლეობა 73 128 ადამიანს შეადგენდა, 2001 წელს კი 90 205-ს, ანუ ადგილი ჰქონდა 23,4%-იან ზრდას.
33% ლაპარაკობს ესპანურად, 79% კეჩუაზე.
მოსახლეობის 97 %-ს არ აქვს ელექტროენერგია.
74% დასაქმებულია სასოფლო-სამეურნეო სფეროში, 1% მაღაროებში, 13% მრეწველობაში, 12% მომსახურების სფეროში (2001).
მორწმუნეთა 93% კათოლიკეა, 5% პროტესტანტი.
მოსახლეობის ძირითადი ნაწილი კეჩუასა და აიმარას შთამომავლები არიან.
დაყოფა
პროვინცია შედგება ოთხი მუნიციპალიტეტისაგან, რომლებიც თავის მხრივ კანტონებად იყოფა.
ისტორია
XVIII საუკუნის ბოლოს, პროვინციაში მიმდინარეობდა აიმარაზე მოლაპარაკე მოსახლეობის აჯანყება ტომას კატარის ხელმძღვანელობით, რაც კიდევ უფრო გამწვავდა 1781 წელს მისი მკვლელობის შემდეგ. 1927 წელს ასევე განხორციელდა გლეხთა ამბოხი.
იხილეთ აგრეთვე
ბოლივიის პროვინციები
რესურსები ინტერნეტში
Population data (Spanish)
ლიტერატურა
Sergio Serulnikov, Subverting Colonial Authority: Challenges to Spanish Rule in Eighteenth-Century Southern Andes (Durham: Duke University Press, 2003)
Sergio Serulnikov, Tomás Catari y la producción de justicia (Buenos Aires: CEDES, 1988)
Erick D. Langer, "Andean Rituals of Revolt: The Chayanta Rebellion of 1927," Ethnohistory 37(1990): 227–53
Tristan Platt, Estado boliviano y ayllu andino: tierra y tributo en el norte de Potosi (Lima: Instituto de Estudios Peruanos, 1982)
პოტოსის დეპარტამენტის პროვინციები
გურამ ებანოიძე

გურამ ებანოიძე (დ. 18 სექტემბერი, 1934, თბილისი) — ქართველი ინჟინერი.
ბიოგრაფია
1958 წელს დაამთავრა საქართველოს პოლიტექნიკური ინსტიტუტი სამთო-საწარმოთა მშენებლობის სპეციელობით.
1958-1960 წლებში მუშაობდა საპროექტო ინსტიტუტ „თბილქალაქპროექტში“ ინჟინრად. 1960-1964 წლებსი სამშენებლო ტრესტ „საქჰიდროენერგომშენის“ მექანიზებულ სამუშაოთა სამმართველოში, „ენგურჰესის“ მშენებლობაზე სამუშაოთა მწარმოებლად. 1964-1976 წლებში საქართველოს საბინაო-კომუნალური მეურნეობის სამინისტროს ტრესტ „საქკომუნრემმშენში“ საწარმოო-ტექნიკური განყოფილების უფროსად. 1976-1977 წლებში იყო საპროექტო ინსტიტუტ „საქქალაქმშენსახპროექტის“ პროექტის მთავარი ინჟინერი, საწარმოო-საგეგმო განყოფილების უფროსი. 1977-1983 წლებში საქართველოს კომპარტიის ცენტრალური კომიტეტის საქმეთა მმართველობის ინჟინერი. 1983-1990 წლებში მუშაობდა საქართველოს მინისტრთა საბჭოსთან არსებული ადგილობრივი კურორტების სამმართველოში უფროსის მოადგილედ მშენებლობის დარგში. 1990-1995 წლებში ასოციაცია „იბერიაში“ სამშენებლო ფირმის დირექტორად. 1995-2000 წლებში კონცერნ „აი-სი-ტი ინტერნეიშნლ გრუპ“-ის საქართველოს წარმომადგენლობაში უფროსის მოადგილედ მშენებლობის დარგში. მისი მონაწილეობით და ხელმძღვანელობით შესრულებულია არაერთი მნიშვნელოვანი ობიექტის მშენებლობა, მათ შორის: საქართველოს კპ ცენტრალური კომიტეტის (ამჟამად სახელმწიფო კანცელარია) ადმინისტრაციული შენობა, თბილისის „დინამოს“ საწვრთნელი ბაზის კომპლექსი დიღომში, ქალაქი თბილისის, ქუთაისის, თელავის სასტუმროების შენობები, წყალსადენ-კანალიზაციის მაგისტრალური ქსელები იმერეთისა და კახეთის რეგიონებში და სხვა.
ლიტერატურა
საქართველოს არქიტექტორთა და მშენებელთა ენციკლოპედია, თბ., 2017, გვ. 209
რესურსები ინტერნეტში
დაბადებული 18 სექტემბერი
დაბადებული 1934
თბილისში დაბადებულები
ქართველი ინჟინრები
საქართველოს პოლიტექნიკური ინსტიტუტის კურსდამთავრებულები
Esperantina, Piauí

Esperantina, Piauí
Esperantina is a municipality in the state of Piauí in the Northeast region of Brazil.
The town is the home of International Female Orgasm Day which was established in 2007 by José Arimatéia Dantas Lacerda. The holiday is celebrated each August 8.
See also
List of municipalities in Piauí
References
Municipalities in Piauí
ბაჰაჩევე

ბაჰაჩევე — სოფელი უკრაინაში. მდებარეობს ოდესის ოლქის ველიკა-მიხაილივკის რაიონში. 2013 წელს სოფლის მოსახლეობა 61 კაცს შეადგენდა.
რესურსები ინტერნეტში
სოფლის ამინდი
ველიკა-მიხაილივკის რაიონის სოფლები
ქვემო აჩაბეთი

ქვემო აჩაბეთი — სოფელი აღმოსავლეთ საქართველოში, შიდა ქართლის მხარის ქურთის მუნიციპალიტეტში (ქურთის თემი), 1991 წლამდე შედიოდა ცხინვალის რაიონში. მდებარეობს მდინარე დიდი ლიახვის მარჯვენა მხარეს. ზღვის დონიდან 1060 მეტრი, ცხინვალიდან 3 კილომეტრი.
ლიტერატურა
ქურთის თემის სოფლები
ჰოვგორდენი

ჰოვგორდენი (შვედ. Hovgården) — სავარაუდო ადგილმდებარეობა შუა საუკუნეების სვეების მმართველის სასახლისა კუნძულ ადელსიოზე (მელარენის ტბა შვედეთში).
არ არის გამორიცხული, რომ მეზობელ კუნძულ ბიორკიოზე შვედეთის უდიდესი ბაზარი ყოფილიყო განლაგებული, რომელიც ლათინ ავტორებს ბირკის სახელით აქვთ მოსხენიებული, და კონუნგს თავისი ჰოვგარდენის სიმაგრიდან ედევნებინა ბაზრისთვის თვალყური.
XX საუკუნის დამდეგს შვედმა არქეოლოგებმა გახსნეს 124 სამარხი და ორი ე.წ. სამეფო ყორღანი, რაც ჰოვგორდენში მეფის მამულის არსებობას შეიძლება მიუთითებდეს IX საუკუნის დასაწყისიდან XI საუკუნის შუახანებამდე, ანუ მაშინაც კი, როდესაც ბიორკიოს ბაზარს ყველანაირი მნიშვნელობა ჰქონდა უკვე დაკარგული.
XIII საუკუნეში მაგნუს III-მ ჰოვგორდენში აგურის სასახლე ააგო, რომელიც არ შემორჩენილა. სიძველის ჩვენამდე მოღწეული ერთ-ერთი იშვიათი ძეგლია არქეოლოგიური აღმოჩენების ზონიდან ოდნავ მოშორებული XII საუკუნის ეკლესია.
აქვეა ჰოვგარდენის რუნიკული ქვა ნომრით U 11 იგივე ჰაკონ წითურის ქვა, რაც დაახლოებით XI საუკუნით თარიღდება.
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
Birka and Hovgården იუნესკოდან
ბირკა და ჰოვგორდენი
შვედეთის ისტორია
შვედეთის არქეოლოგიური ძეგლები
მსოფლიო მემკვიდრეობის ძეგლები შვედეთში
ელ-კანიო

ელ-კანიო — ქალაქი პანამაში, კოკლეს პროვინციაში. 2008 წლის მონაცემებით, მოსახლეობა 1 390 ადამიანს შეადგენდა.
იხილეთ აგრეთვე
პანამის ქალაქების სია
რესურსები ინტერნეტში
World Gazetteer: Panama – World-Gazetteer.com
პანამის ქალაქები
კოკლეს დასახლებული პუნქტები
აფრიკაანსული ვიკიპედია

აფრიკაანსული ვიკიპედია — ვიკიპედიის განყოფილება აფრიკაანსზე. თავისუფალი ენციკლოპედია. გაეშვა 2001 წლის 16 ნოემბერს. სტატიათა 10 ათასიან ზღვარს მხოლოდ 2008 წელს მიაღწია. 2011 წლის 21 ნოემბრის მონაცემებით მოიცავდა 20 ათას სტატიას. 2012 წლის დეკემბრისთვის აფრიკაანსულ ვიკიპედიაში არსებობს დაახლოებით 25 ათასი სტატია. ჰყავს 11 ადმინისტრატორი.
რესურსები ინტერნეტში
აფრიკაანსული ვიკიპედია
აფრიკაანსული ვიკიპედიის მობილური ვერსია
ვიკიპედიები ენების მიხედვით
შამშიადად V

შამშიადად V — ასურეთის მეფე დაახლოებით ძვ. წ. 823-810 წწ. სალმანასარ III-ის მემკვიდრე. მის დროს ასურეთი სხვა ქვეყნების დაპყრობას აღარ ცდილობდა, მხოლოდ თავისი საზღვრების შენარჩუნებაზე ზრუნავდა.
ლიტერატურა
ასურეთის მეფეები
გრიგორი პონომარენკოს სახელობის კრასნოდარის ფილარმონია

გრიგორი პონომარენკოს სახელობის კრასნოდარის ფილარმონია — ერთ-ერთი გამორჩეული კულტურული დაწესებულება კრასნოდარში. ჩამოყალიბდა 1939 წლის 10 მაისს. 1997 წლიდან მას ეწოდა კომპოზიტორის გრიგორი პონომარენკოს სახელი. 2011 წლიდან კრასნოდარის ტერიტორიის კულტურის სახელმწიფო საბიუჯეტო ინსტიტუტი „კრასნოდარის ფილარმონია გრიგორი პონომარენკოს სახელობის“. ფილარმონიის მთავარი ფუნქცია კონცერტების ორგანიზება და ჩატარებაა.
ისტორია
1935 წელს ყოფილმა ზამთრის თეატრმა, რომელმაც ერთი წლით ადრე მიიღო მაქსიმ გორკის სახელი, შეიძინა მუდმივი დრამატული ჯგუფი, ხოლო 1937 წელს სახელმწიფო ფილარმონიის საზოგადოების კრასნოდარის ფილიალმა მუშაობა დაიწყო სწორედ მის დაქვემდებარებაში.
1934 წლიდან 1937 წლამდე კრასნოდარში იყო აზოვ-შავი ზღვის რეგიონალური ფილარმონიის ფილიალი .
1939 წელს გამოიცა ბრძანება კრასნოდარის რეგიონალური ფილარმონიის საზოგადოების შექმნის შესახებ. იმავე წლის მაისში გაიხსნა პირველი საკონცერტო სეზონი. დიდი სამამულო ომის დროს, დაწესებულების საქმიანობა შეჩერდა. კრასნოდარის ნაცისტური ჯარებისგან განთავისუფლების შემდეგ ფილარმონიის საზოგადოებამ განაახლა მუშაობა.
1997 წელს ფილარმონიას კომპოზიტორის, სსრკ სახალხო არტისტის გრიგორი პონომარენკოს სახელი მიენიჭა.
ნაგებობა
ფილარმონიის თანამედროვე შენობა მდებარეობს კრასნოდარის ცენტრში, კრასნაიას 55 და გოგოლის 65 ქუჩების გადაკვეთაზე მდებარე შენობაში. 1909 წელს აშენებული შენობა არქიტექტურული ძეგლია.
ფილარმონიის შენობა აიგო 1909 წელს აკადემიკოს შეხტელის პროექტის მიხედვით.
თეატრში პირველი დადგმა იყო აიდა (ოპერა). პრემიერა შედგა 1909 წლის 2 ოქტომბერს. აღსანიშნავია, რომ თავდაპირველად მას არ ჰყავდა საკუთარი დასი.
მოგვიანებით თეატრს ეწოდა დრამატული თეატრი, ხოლო 1939 წლიდან შენობაში განთავსებულია კრასნოდარის რეგიონალური ფილარმონია.
ფილარმონიის ისტორიაში განსაკუთრებული ეტაპი იყო გამოჩენილი კომპოზიტორის, სსრკ სახალხო არტისტის გრიგორი პონომარენკოს მოღვაწეობა. 1973 წელს იგი კრასნოდარში ჩავიდა. მისი მუშაობის ყუბანის პერიოდი ძალიან ნაყოფიერი და ნათელი იყო. მისი ნამუშევრები ხუთ კონტინენტზე არის შესრულებული. სწორედ მისი დამსახურებით იქმნება ნამუშევრები კრასნოდარისა და ყუბანის შესახებ ადგილობრივი პოეტების ლექსებზე, სიმღერების ციკლები ბლოკისა და ესენინის ლექსებზე , მუსიკა ფილმებისთვის.
გრიგორი პონომარენკოს სახელობის კრასნოდარის ფილარმონიის ამჟამინდელი დირექტორია ვერონიკა პონომარენკო.
რესურსები ინტერნეტში
Официальный сайт филармонии
სქოლიო
კრასნოდარის მხარე
კავკასია
კულტურული დაწესებულებები კრასნოდარში
კრასნოდარის ღირსშესანიშნაობები
ქსერქსე II

ქსერქსე II (გ. ძვ. წ. 424) — აქემენიანთა სპარსეთის მეფე. როგორც არტაქსერქსე I-ის ვაჟი და მემკვიდრე, ძალზე ცოტა ხნით მართავდა იმპერიას.
ორმოცდახუთი დღის მეფობის შემდეგ, რომელის დროსაც ქსერქსე II მხოლოდ სპარსეთის ცენტრალურ რეგიონებს აკონტროლებდა, ის 424 წელს მისმა ნახევარძმა სოგდიანემ მოკლა, რომელიც თავის მხრივ მოკლა დარიოს II-მ ექვსი თვის შემდეგ. ქსერქსე II არის ბუნდოვანი ისტორიული ფიგურა, რომელიც ცნობილია ძირითადად ქტეზიასის წარწერებიდან. ის იყო არტაქსერქსე I-ისა და დამასპიას ერთადერთი კანონიერი ვაჟი და ცნობილია, რომ მსახურობდა მეფისნაცვლად.
ბოლო წარწერა, რომელშიც მოხსენიებულია არტაქსერქსე I ცოცხალი, შეიძლება დათარიღდეს ძვ.წ. 424 წლით. მისი გარდაცვალების მერე ტახტზე ავიდა ქსერქსე II, მაგრამ ორი უკანონო ძმა შეეცილა მეფობაში. პირველი იყო სოგდიანე, არტაქსერქსეს I-ის და მისი ხარჭის, ბაბილონელი ალოგინეს ვაჟი. მეორე იყო დარიოს II, არტაქსერქსეს I-ის და მისი ხარჭის ბაბილონელი კოსმარტიდენეს ვაჟი.
ქსერქსე II მხოლოდ სპარსეთში იქნა აღიარებული მეფედ, ხოლო სოგდიანე ელამში. ოხუსის პირველი წარწერა, სადაც მოხსენიებულია დარიოს II, შეიძლება დათარიღდეს ძვ.წ 423 წლის 10 იანვრით. ის უკვე იყო ჰირკანიის სატრაპი და მალევე აღიარეს მიდიამ, ბაბილონმა და ეგვიპტემ. ქსერქსეს II მხოლოდ 45 დღე მართავდა. იგი სოგდიანეს ბრძანებით ფარნაკიასმა და მენოსტანემ მოკლეს ნასვამ მდგომარეობაში. სოგდიანემ მოიპოვა თავისი რეგიონების მხარდაჭერა, მაგრამ რამდენიმე თვის შემდეგ მოკლეს. დარიოს II გახდა სპარსეთის იმპერიის ერთპიროვნული მმართველი და იმეფა ჩვენს წელთაღრიცხვამდე 404 წლამდე.
რესურსები ინტერნეტში
Xerxes II and Sogdianus
სქოლიო
აქემენიდები
ეგვიპტის ოცდამეშვიდე დინასტია
გარდაცვლილი ძვ. წ. 424
სპარსეთის მოკლული მონარქები
ჩრდილოეთის რეგიონი (უგანდა)

ჩრდილოეთის რეგიონი (უგანდა)
ჩრდილოეთის რეგიონი — უგანდის ადმინისტრაციული რეგიონი. ფართობი — 85 391,7 კმ². 2014 წლის აღწერის მიხედვით მოსახლეობის რაოდენობა შეადგენს — 7 230 661 ადამიანს. ადმინისტრაციული ცენტრი — გულუ.
ადმინისტრაციული დაყოფა
2010 წლის ივლისის მდგომარეობით ჩრდილოეთის რეგიონში შედიოდა 30 ოლქი (ქვეყნის 111 ოლქიდან).
რესურსები ინტერნეტში
უგანდის ადმინისტრაციული რუკა 2010 წლის ივლისის მდგომარეობით (Ministry of Local Government. Latest Map of Uganda July 2010)
სქოლიო
უგანდის რეგიონები
One Left Standing

One Left Standing
{{ინფოდაფა სინგლი
| სახელწოდება = One Left Standing
| გარეკანი = Oneleftmike.jpg
| შემსრულებელი = Mike + The Mechanics
| ალბომი = Rewired
| გამოსვლის თარიღი = 2004
| ფორმატი =
| ჩაიწერა =
| ჟანრი = პოპ-როკი
| ხანგრძლივობა =
| ლეიბლი = Virgin Records
| პროდიუსერი =
| ადგილი რეიტინგში =
| სერტიფიკატი =
| წინა სინგლი = Whenever I Stop(1999)
| ეს სინგლი = One Left Standing(2004)
| შემდეგი სინგლი = If I Were You(2004)
}}One Left Standing''' — ჯგუფის Mike + The Mechanics სინგლი 2004 წლის ალბომიდან Rewired.
2004 წლის სიმღერები
2004 წლის სინგლები
Mike + The Mechanics-ის სიმღერები
ნეტო

ნეტო (სიტყვასიტყვით „წმინდა“) — ბრუტოს ანტიპოდი.
საქონლის წმინდა მასა ტარის გარეშე; პროდუქციის წმინდა მასა.
მოგების სიდიდე;
ბიუჯეტის მოცულობა დანაკარგების, გადარიცხვებისა და სხვა გამონაკლისებით.
ლიტერატურა
ეკონომიკური ტერმინები
დაზღვევა
საბუღალტრო აღრიცხვა
pl:Netto
Daydreaming (Massive Attack song)

Daydreaming (Massive Attack song)
"Daydreaming" is a song by Massive Attack with vocals by Shara Nelson. The song samples "Mambo" by Wally Badarou (the "fifth member" of Level 42), from his album "Echoes" (1984). "Daydreaming" was released as a single on 15 October 1990, six months before their debut album Blue Lines. It reached #81 in the UK Singles Chart.
Track listing
7" single (WBRS 1)
"Daydreaming" – 4:12
"Daydreaming" (Instrumental) – 4:45
12" single (WBRT 1)
"Daydreaming" – 4:12
"Daydreaming" (Instrumental) – 4:45
"Any Love" (2) - 4:16
CD single (WBRX 1)
"Daydreaming" – 4:12
"Daydreaming" (Instrumental) – 4:45
"Any Love" (2) - 4:16
12" remix single (WBRR 1)
"Daydreaming" (Luv It Mix) – 5:27
"Daydreaming" (Brixton Bass Mix) – 5:22
"Daydreaming" (Luv It Dub) - 5:26
Charts
Weekly charts
References
External links
Massive Attack songs
1990 songs
Black-and-white music videos
Songs written by Daddy G
Songs written by Andrew Vowles
Songs written by Robert Del Naja
Songs written by Wally Badarou
Songs written by Shara Nelson
Song recordings produced by Jonny Dollar
Music videos directed by Baillie Walsh
Forelius analis

Forelius analis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Forelius-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
ძვ. წ. 470

ძვ. წ. 470
მოვლენები
რომის კონსულები: ლუციუს ვალერიუს მ.ფ. პოტიტუს (პუბლიკოლა)II, ტიბერიუს ემილიუს ლ.ფ. მამერცინუსი (მამერცუსი)
დაიბადნენ
გარდაიცვალნენ
ელექტრული წინაღობა

ელექტრული წინაღობა (აღნიშვნა: ) — იმ წინაღობის მახასიათებელი სიდიდე, რომელსაც უწევს ელექტრულ დენს ელექტრული წრედი (ან მისი უბანი). ზომავენ ომებით. ელექტრულ წინაღობასგანაპირობებს ელექტრული ენერგიის გადაცემა ან გარდაქმნა სხვა სახის ენერგიად. ელექტრული ენერგიის შეუქცევი გარდაქმნისას (უმეტესად სითბურად) ელექტრულ წინაღობას უწოდებენ აქტიურ წინაღობას, ხოლო, როცა ენერგია გადაეცემა ელექტრულ ან მაგნიტურ ველებს (და პირიქით), — რეაქტიულ წინაღობას.
მუდმივი დენის დროს წრედის ელექტრული წინაღობა ომის კანონის თანახმად, უდრის მასზე მოდებული ძაბვის ფარდობას წრედში გამავალ დენის ძალასთან (როცა წრედში სხვა წყარო ან ემძ არ არსებობს).
ცვლადი დენის დროს წრედის ელექტრული წინაღობა (სრული წინაღობა), სადაც არის, წრედის აქტიური წინაღობა, ხოლო — რეაქტიული წინაღობა, რომელიც განისაზღვრება წრედში ინდუქციურობისა და ელექტრული ტევადობის არსებობით. სიდიდეს სრულ ელექტრულ წინაღობას უწოდებენ.
ელექტრული წრედის ელემენტის აქტიური წინაღობა , სადაც არის კუთრი წინაღობა, რომელიც ელემენტის მასალის მახასიათებელია (ზომავენ ომ. მ-ობით, ომ. სმ ან ომ.მმ2/მ-ობით), — ელემენტის სიგრძე, — ელემენტის მუდმივი განივკვეთი, თუ მას აქვს ძელაკის, ფირფიტის, მილის ან მავთულის ფორმა. , სადაც არის კუთრი ელექტროგამტარობა.
კუთრი წინაღობის მიხედვით ყველა ნივთიერებას ყოფენ გამტარებად, ნახევარგამტარებად და იზოლატორებად. ძალიან დაბალი ტეპერატურის დროს ელექტრული წინაღობა მკვეთრად ეცემა.
ლიტერატურა
ელექტრობა
ფიზიკური სიდიდეები
სან-როკე-დე-კუმბასის რაიონი

სან-როკე-დე-კუმბასის რაიონი — რაიონი პერუში, სან-მარტინის რეგიონის ლამასის პროვინციაში. მდებარეობს ზღვის დონიდან 600 მეტრზე. 2007 წლის მონაცემებით, მოსახლეობა 1 376 ადამიანს შეადგენდა, სიმჭიდროვე 2.6 ადამიანი კმ²-ზე. ფართობი 525.15 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
სან-მარტინის რეგიონის რაიონები
ლამასის პროვინციის რაიონები
ლენინის ძეგლები დონის როსტოვში

ლენინის ძეგლები დონის როსტოვში
ლენინის ძეგლები — საბჭოთა პერიოდში დონის როსტოვში ლენინის რამდენიმე ძეგლი იდგა. პირველი ძეგლი გახსნეს 1929 წელს დიდი სადოვაიის ქუჩაზე. 1960 წელს ლენინის ძეგლი დადგეს რკინიგზის რაიონის სავაგონო დეპოს ტერიტორიაზე. 1963 წელს მონუმენტი გახსნეს ლენინის მოედანზე. ლენინის ერთ-ერთი საკმაოდ ტირაჟული ქანდაკება დადგეს გვარდიის მოედანზე ტყავის ქარხნის შესასვლელთან. დონის როსტოვის ძეგლებიდან ორი მათგანი სახელმწიფო დაცვაზეა აყვანილი.
ლენინის ძეგლი კიროვის პარკთან
ქალაქში პირველი ლენინის ძეგლი გაიხსნა 1929 წლს დიდი სადოვაიის ქუჩაზე მაქსიმ გორკის სახელობის კულტურისა და დასვენების პაკის შესასვლელთან. ძეგლის ავტორები არიან მოქანდაკე გიორგი ნეროდა და არქიტექტორი პ. ანდრეევი. მეორე მსოფლიო ომის პერიოდში ძეგლი დაინგრა, მაგრამ ომის დასრულების შემდეგ აღადგინეს.
ბრინჯაოს ძეგლი დგას გრანიტის მაღალ კვარცხლბეკზე. მოქანდაკე ნეროდამ ლენინი გამოსახა სიტყვის წარმოთქმის მომენტში. მისი მარჯვენა ხელი გაშვერილია წინ ხელისგულით ზემოთ. მისი ქურთუკის კალთები ისეა თითქოს არხევს ქარი. სკულპტორი შეეცადა გადმოეცა „მსოფლიო პროლეტარიატის ბელადის“ ენერგია. კვარცხლბეკის ძირში დამონტაჟებულია ქვის ტრიბუნა. ძეგლს გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.
ლენინის ძეგლი ლენინის მოედანზე
1963 წელს ლენინის ძეგლი დადგეს ოქტომბრის რაიონის ერთ-ერთ მოედანზე. მოედანს და მიმდებარე ქუჩას ეწოდა ლენინის სახელი. ძეგლის ავტორები იყვნენ მოქნდაკე ისააკ ბროდსკი და არქიტექტორები ნ. მილოვიდოვი და ს. ოჟეგოვი. ლენინის ბრინჯაოს გამოსახულება დგას კვარცხლბეკზე, რომელიც მოპირკეთებულია გრანიტის ფილებით. ძეგლის საერთო სიმაღლე შეადგენს 12,5 მეტრს. კვარცხლბეკზე წარწერაა: ძეგლს გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.
რესურსები ინტერნეტში
სქოლიო
დონის როსტოვის ძეგლები
ჭინჭარა

ჭინჭარა — მცენარეთა გვარი ტუჩოსანთა ოჯახიდან. მრავალწლოვანი ბალახები, იშვიათად ნახევრად ბუჩქებია.
გვარში 100–მდე სახეობაა. სახეობათა მეტი წილი შუა აზიაში გვხვდება (37, მ.შ. 30 ენდემი). საქართველოში ამ გვარის მხოლოდ 2 სახეობა გვხვდება — phlomis pungens და phlomis tuberosa, რომლებიც მეტწილად მშრალ ფერდობებზე იზრდება მთის ქვედა სარტყელიდან ზედა სარტყელამდე. phlomis tuberosa-ს ფესურას საჭმელად იყენებენ.
ლიტერატურა
ტუჩოსანნი
მზია ტოგონიძე

მზია ტოგონიძე (დ. 26 აგვისტო, 1946, თბილისი) — ქართველი პედაგოგი, პროფესორი. საქართველოს საბიბლიოთეკო ასოციაციასა და უნივერსიტეტის წიგნის მოყვარულთა საზოგადოების წევრი.
ბიოგრაფია
დაიბადა 1946 წლის 26 აგვისტოს, თბილისში. 1972 წელს დაამთავრა სულხან-საბა ორბელიანის სახელობის თბილისის სახელმწიფო პედაგოგიური უნივერსიტეტი. მუშაობდა იმავე უნივერსიტეტის კულტურისა და ესთეტიკური აღზრდის ფაკულტეტის დეკანის მოადგილედ.
ბიბლიოგრაფია
ბიბლიოთეკათმცოდნეობა (თანაავტორი), თბილისი, საქართველოს რესპუბლიკური კულტურული სამინისტრო, 1992 წ, 377 გვ.
რესურსები ინტერნეტში
დაბადებული 26 აგვისტო
დაბადებული 1946
თბილისში დაბადებულები
ქართველი პედაგოგები